Céide Fields

Céide Fields je naziv za lokaciju koja je smještena na obali sjevernog Mayoa na zapadu Irske. Ova lokacija sadrži najstariji poznati sistem polja na svijetu. Raznim metodama je ustanovljeno da je Céide Fields stvoren prije nekih pet tisuća godina. Céide Fields je 1930-ih otkrio lokalni učitelj Patrick Caulfield kada je u tresetištu tražio ogrijev i pronašao kamenje poredano ljudskom rukom. Njegov sin Seamus je studirao arheologiju, a kasnije nastavio očeva istraživanja te pronašao niz ostataka kuća i megalitskih građevina.